CELEX: 62015CN0661
Language: el
Date: 2015-12-04 00:00:00
Title: Υπόθεση C-661/15: Αίτηση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 4 Δεκεμβρίου 2015 — X BV κατά Staatssecretaris van Financiën

14.3.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 98/19
            
         Αίτηση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 4 Δεκεμβρίου 2015 — X BV κατά Staatssecretaris van Financiën
   (Υπόθεση C-661/15)
   (2016/C 098/25)
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   
      Αναιρεσείουσα: X BV
   
      Αναιρεσίβλητος: Staatssecretaris van Financiën
   
      Προδικαστικά ερωτήματα
   
   
               1
            
            
               
                           α)
                        
                        
                           Πρέπει το άρθρο 145, παράγραφος 2, του κανονισμού εφαρμογής (1), σε συνδυασμό με το άρθρο 29, παράγραφοι 1 και 3, του ΚΤΚ (2), να ερμηνευθεί υπό την έννοια ότι η περιεχόμενη σε αυτό ρύθμιση καταλαμβάνει επίσης την περίπτωση όπου διαπιστώνεται ότι κατά την ημερομηνία αποδοχής της διασαφήσεως για ένα εμπόρευμα υπήρχε συνδεόμενος με την κατασκευή κίνδυνος ότι ένα στοιχείο του εμπορεύματος θα παρουσιάσει ελάττωμα κατά τη χρήση, και όπου ο πωλητής, για αυτόν τον λόγο, κατ’ εφαρμογήν συμβατικής υποχρεώσεως εγγυήσεως έναντι του αγοραστή χορηγεί σε αυτόν μείωση τιμής υπό τη μορφή καταβολής των εξόδων στα οποία ο αγοραστής υποβλήθηκε για την αναγκαία για τον αποκλεισμό του εν λόγω κινδύνου προσαρμογή του εμπορεύματος;
                        
                     
         
               1
            
            
               
                           β)
                        
                        
                           Αν η περιεχόμενη στο άρθρο 145, παράγραφος 2, του κανονισμού εφαρμογής ρύθμιση δεν ισχύει για την προαναφερθείσα περίπτωση, αρκεί από μόνο του το άρθρο 29, παράγραφοι 1 και 3, του ΚΤΚ σε συνδυασμό με το άρθρο 78 του ΚΤΚ για τη μείωση της δηλωθείσας δασμολογητέας αξίας μετά τη χορήγηση της προαναφερθείσας μειώσεως της τιμής;
                        
                     
         
               2)
            
            
               Μήπως η οριζόμενη στο άρθρο 145, παράγραφος 3, του κανονισμού εφαρμογής προϋπόθεση για την εκεί προβλεπόμενη τροποποίηση της δασμολογητέας αξίας ότι η τροποποίηση της τιμής που πραγματικά καταβλήθηκε ή πρόκειται να καταβληθεί για τα εμπορεύματα πρέπει να λάβει χώρα εντός δώδεκα μηνών από την ημερομηνία αποδοχής της διασαφήσεως για τη θέση σε ελεύθερη κυκλοφορία αντιβαίνει προς τις διατάξεις των άρθρων 78 και 236 του ΚΤΚ, σε συνδυασμό με το άρθρο 29 του ΚΤΚ;
            
         
      (1)  Κανονισμός (ΕΟΚ) 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 του Συμβουλίου, για τη θέσπιση του κοινοτικού τελωνειακού κώδικα (ΕΕ L 253, σ. 1).
   
      (2)  Κανονισμός (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302, σ. 1).